Kristen Michal

Eesti Vabariigi peaminister

Rahukohtu 3

15161 Tallinn 06.08.2024 nr 2.1-11/8003

Austatud peaminister

Pöördun Teie poole Narva Aleksandri Suurkiriku renoveerimise ja selleks vajaliku 2024. a riigieelarves menetletavas finantseerimise eraldamise teemal. Kuna tegemist on kahe ministeeriumi pädevuses oleva küsimusega (kirikud on Siseministeeriumi halduses ja kultuurivaldkonna küsimused on Kultuuriministeeriumi pädevuses), pean tähtsaks tõstatada seda just Vabariigi Valitsuse ees.

Narva Aleksandri Suurkirik on riikliku märgilise tähtsuse ja ajaloolise väärtusega objekt, mille renoveerimisega lisanduksid kirikuhoonele üldkultuurilised funktsioonid ja avalik kasutus.

Pööran tähelepanu sellele, et ettepanek rajada kirikusse esinduslik ja rahvusvahelise tähtsusega kontserdisaal ootab elluviimist üle 20 aasta. Aleksandri kiriku suurepärase akustikaga kuppelsaal võiks renoveerimise tulemusel muutuda üle 900-kohaliseks kirik-kontserdisaaliks.

Vabariigi Valitsuse kinnitatud Narva Aleksandri Suurkiriku kontseptsioonis seatud eesmärkide saavutamiseks ehk hoone rekonstrueerimiseks vajalik ehitusluba on väljastatud (kontserdisaal koos juurdeehitusega, kuhu on kavandatud kõik kontserdisaali teenindus- ja tehnoruumid). Varisemisohu kõrvaldamiseks teostas riik kirikuhoone avariiremondi. Nagu 2020. a oli lubatud, on Narva linn kiriku ümbruse korrastamiseks välja ehitanud kiriku kõrvale parkimisplatsi. Objekt ootab edaspidist rahastamist.

Aleksandri Suurkiriku renoveerimise kogumaksumus moodustab 9,5 mln eurot.

Seoses 2025.aasta juunis Narvas toimuvate ESTO 2025 päevadega palume leida võimalus 3,5 mln euro eraldamiseks Narva Aleksandri kiriku jumalateenistuse- ja kontsertsaali renoveerimiseks.

Lugupidamisega

*/allkirjastatud digitaalselt/*

Jaan Toots

Linnapea